L 45/1412
LT
Europos Sąjungos oficialusis leidinys
2022 2 24
KOMISIJA BANDOMIEJI PROJEKTAI
PP 02 — SKYRIUS EUROPOS STRATEGINĖS INVESTICIJOS (tęsinys) PP 02 21
(tęsinys)
PP 02 21 03
(tęsinys) Tuo pat metu paslaugų teikėjai, visų pirma Europos MVĮ ir startuoliai, siūlantys aplinkai nekenksmingas pažangiausias technologijas ar novatoriškus sprendimus, būtų pripažinti patikimais partneriais teikiant šiuolaikinius skaitmeninius sprendimus, skirtus viešosioms paslaugoms.
Projektas turėtų būti plėtojamas remiantis naujausiais esamais paslaugų projektavimo standartais ir palaikant dialogą su įvairiais suinteresuotaisiais subjektais, įskaitant viešąsias įstaigas ir MVĮ iš visos Sąjungos.
Taip būtų remiamas viešojo administravimo institucijų modernizavimas visoje Sąjungoje, nes būtų dedama daugiau pastangų siekiant užtikrinti Europos perėjimą prie žaliosios ekonomikos ir tuo tikslu būtų veiksmingiau priimami novatoriški sprendimai.
Tai taip pat svarbi bendradarbiavimo su Sąjungos piliečiais priemonė.
Šia iniciatyva taip pat siekiama remti Komisijos tikslą skatinti skaitmeninę transformaciją, kuri bus naudinga visiems, įskaitant piliečius ir įmones.
Jei projektas bus visiškai įgyvendintas, jis padės siekti Sąjungos tikslų, susijusių su: a) Skaitmenine strategija, b) nauja MVĮ strategija, c) Pramonės strategija ir d) Europos žaliuoju kursu.
Šia iniciatyva taip pat svariai prisidedama prie naujo e. valdžios veiksmų plano, su kuriuo susiję parengiamieji darbai jau vyksta, ir reaguojama į didėjančius skaitmeninius poreikius.
Novatoriška „GovTech“ platforma ir sprendimai, kuriuos teikia ekonomiškai efektyvios ir aplinką tausojančios įmonės, toliau prisidės prie Sąjungos ekonomikos atsigavimo, o tai itin svarbu praktikoje po COVID-19.
Projekto tikslai bus pasiekti derinant veiklą pagal principą „iš viršaus į apačią“, veiklą „iš apačios į viršų“ ir tiesioginius piliečių nuomonių tyrimus.
Veikla pagal principą „iš viršaus į apačią“
Vykdant šiuos veiksmus viešojo administravimo institucijos įtraukiamos į prognozavimo veiklą, kad būtų skatinamas jų strategijų ir skaitmeninių sprendimų įgyvendinimo veiksmų planų suderinimas.
Taip projektu bus remiamas viešųjų paslaugų racionalizavimas ir prisidedama prie tvarios pertvarkos Europoje.
Kuriant scenarijus ir dalijantis sėkmės istorijomis bus siekiama parodyti sparčiai besivystančios ekosistemos dinamiką.
Taip pat turėtų būti nustatomi atvejai, kuomet viešojo administravimo institucijoms naudojantis skaitmeniniais sprendimais ir bendrai juos įsigyjant gali atsirasti naujų galimybių MVĮ ir startuoliams.
Ši analizė padės dedant pastangas, kad skaitmeniniai sprendimai būtų naudojami viešojo administravimo srityje siekiant Sąjungos strateginių tikslų, įskaitant kovą su klimato kaita ir perėjimo prie skaitmeninių technologijų skatinimą.
Veikla pagal principą „iš apačios į viršų“
Vykdant šiuos veiksmus turėtų būti naudojamasi sparčiai augančia „GovTech“ ekosistema, siekiant surinkti idėjas, kurios padėtų viešojo administravimo institucijoms priimti skaitmeninius sprendimus.
Bus remiamas vienos bendros platformos kūrimas arba naudojimas siekiant spręsti problemas ir sudaryti sąlygas kitoms viešojo administravimo institucijoms prisidėti prie ar tapti dalimi konsorciumo ir dalyvauti įveikiant konkretų iššūkį, taip pat įsigyti paslaugų teikėjų siūlomus sprendimus.
Bandomuoju etapu vykdant veiksmus dėmesys turėtų būti sutelktas į idėjas, kaip paremti vieno ar daugiau ES tikslų, nurodytų 2020 m. Komisijos pateiktuose strateginiuose dokumentuose, siekį.
Pavyzdžiai: iniciatyva „Skaitmeninių inovacijų iššūkis“, pradėta įgyvendinti pagal bandomąjį projektą „Pakartotinis skaitmeninių standartų naudojimas remiant MVĮ sektorių“ ir patvirtinta numatant 2019 m. biudžetą, gali būti naudojamasi kaip įkvėpimo šaltiniu, atsižvelgiant į tai, kad šis formatas pasirodė esąs sėkmingas įtraukiant plačią subjektų ekosistemą ir telkiant novatoriškas idėjas (*).